Български пианист е големият победител на конкурс в Италия

20-годишният Емануил Иванов е победителят в 62-рото издание на Международния конкурс за пианисти, който се проведе в град Болцано, Италия. Това предадоха от „Райнюз“, цитирани от „БТА“.

В надпреварата взеха участие 22-ма музиканти. Второто място бе отредено на Шиори Кувахара от Япония. За третото отличие се пребори Гиорги Гигашвили от Грузия.

Събитието се провежда ежегодно. То преминава под името на италианския композитор, диригент и пианист Феручо Бузони.

Материалът Български пианист е големият победител на конкурс в Италия е публикуван за пръв път на Искра.бг.